**Likumprojekta “Grozījumi Energoefektivitātes likumā” (VSS-45) sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Likumprojekta mērķis ir novērst konstatētās problēmas, piemērojot Energoefektivitātes likuma (turpmāk – Likums) normas attiecībā uz obligāto energoauditu veikšanu vai sertificētas energopārvaldības sistēmas ieviešanu lielajiem uzņēmumiem un lielajiem elektroenerģijas patērētājiem, kā arī nodrošināt Likumā ietverto prasību ievērošanu energoefektivitātes pienākuma shēmas atbildīgajām pusēm un elektroenerģijas, gāzes un siltumenerģijas tirgotājiem.  Likumprojekta spēkā stāšanās laiks plānots 2019.gada otrajā pusē. |

|  |  |  |  |
| --- | --- | --- | --- |
| **I. Tiesību akta projekta izstrādes nepieciešamība** | | | |
| 1. | Pamatojums | Ministru kabineta 2018.gada 12.jūnija sēdes protokollēmuma (prot.Nr.28, 1.§.) 2.punkts, kas paredz pienākumu Ekonomikas ministrijai (turpmāk – EM) izvērtēt nepieciešamību savstarpēji saskaņot Likuma un Ēku energoefektivitātes likuma tiesību normas, novēršot to iespējamās kolīzijas, un ekonomikas ministram līdz 2019.gada 1.septembrim iesniegt Ministru kabinetā attiecīgus tiesību aktu projektus. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Likums stājās spēkā 2016.gada 29.martā. Likuma normu piemērošanas laikā ir konstatēti vairāki problēmjautājumi un neprecizitātes, kuru atrisināšanai ir nepieciešami Likuma grozījumi.  Likuma 17.pants, kas paredz Latvijas Administratīvo pārkāpumu kodeksā noteikt administratīvo atbildību, vairs neatbilst reālajai situācijai, jo 2020.gada 1.janvārī stāsies spēkā Administratīvās atbildības likums.  Likumprojekts “Grozījumi Energoefektivitātes likumā” (turpmāk – Likumprojekts) veicinās Likuma 6., 10. 12. un 16.pantā noteikto pasākumu ieviešanu, kas ir nepieciešami, lai izpildītu valsts saistības (obligāto energoefektivitātes mērķi) – līdz 2020.gadam nodrošināt kumulatīvu gala enerģijas ietaupījumu 9896 GWh apjomā.  Likumprojekta mērķis ir novērst Likuma normu piemērošanas procesā konstatētās problēmas.  **Kvalitātes vērtēšanas kritēriji pašvaldību projektiem**  Likuma 5.panta sestajā daļā šobrīd ir noteikts, ka pašvaldībām, kuru pienākums atbilstoši Likuma noteikumiem ir ieviest energopārvaldības sistēmu un kuras šo pienākumu ir izpildījušas, palielina atbilstoši kvalitātes vērtēšanas kritērijiem maksimāli iegūstamo punktu skaitu. Tā kā Latvijā ir vairākas pašvaldības, kas energopārvaldības sistēmu ir ieviesušas brīvprātīgi, tad, lai veicinātu energopārvaldības sistēmu brīvprātīgu ieviešanu, Likumprojekta 1.pantā ir iekļauta norma, ka visām pašvaldībām, kuras ir ieviesušas energopārvaldību palielina atbilstoši kvalitātes vērtēšanas kritērijiem maksimāli iegūstamo punktu skaitu, ievērojot kārtību, kādu nosaka normatīvais akts par attiecīgā finansējuma piešķiršanu.  **Energoefektivitātes pienākuma shēmas atbildīgās puses pienākuma pildīšana**  Prakse parāda, ka daļa no komersantiem, uz kuriem attiecas Likuma 6.panta otrās daļas un Ministru kabineta 2017.gada 25.aprīļa noteikumu Nr.226 “Energoefektivitātes pienākuma shēmas noteikumi” (turpmāk – MK noteikumi Nr.226) prasības, ignorē minēto prasību ievērošanu pat pēc vairākkārtējiem rakstiskiem atgādinājumiem par pienākumu iesaistīties energoefektivitātes pienākuma shēmā kā atbildīgajai pusei. Šādas rīcības rezultātā tiek apdraudēta Latvijai obligātā gala enerģijas ietaupījuma kumulatīvā mērķa 0,850 Mtoe (9896 GWh) sasniegšana. Savukārt tie komersanti, kas ievēro MK noteikumu Nr.226 prasības, izpilda arī Likuma 6.panta otrās daļas prasībās. Ņemot vērā minēto, Likumprojektā nav iekļauta prasība noteikt atbildību par Likuma 6.panta otrās daļas prasību neizpildi. Līdz ar to Likumprojekta 2.pantā ir noteikta prasība atbildīgajai ministrijai pieņemt lēmumu par pienākumu tiem komersantiem, kas atbilstoši MK noteikumu Nr.226 prasībām ir EPS atbildīgā puse, bet kuri nav izstrādājuši energoefektivitātes uzlabošanas pasākumu plānu un noteiktajos termiņos nav to iesnieguši EM, noteiktā termiņā nodrošināt prasību izpildi. Ja atbildīgā puse nepilda minēto lēmumu, ministrija piemēro Administratīvā procesa likumā paredzētos piespiedu līdzekļus.  Administratīvā procesa likuma (turpmāk – APL) 370.pants “Adresātam uzliktā piespiedu nauda” nosaka tiesības adresātam (fiziskai vai juridiskai personai vai šo personu apvienībai) uzlikt piespiedu naudu. Piespiedu naudu var uzlikt atkārtoti, līdz adresāts - atbildīgā puse izpilda Likumprojekta 2.pantā noteikto prasību izstrādāt energoefektivitātes uzlabošanas pasākumu plānu un iesniegt EM. Atkārtoti piespiedu naudu var uzlikt ne agrāk kā septiņas dienas pēc iepriekšējās reizes, ja adresāts šo septiņu dienu laikā joprojām nav izpildījis vai nav pārtraucis attiecīgo darbību.  APL 370.panta trešajā daļā ir noteikts, ka minimālā piespiedu nauda ir 50 *euro*, maksimālā piespiedu nauda fiziskajai personai ir 5000 *euro*, bet juridiskajai personai — 10 000 *euro*. Nosakot piespiedu naudas summu, izpildiestāde ievēro samērīguma principu (APL [13. pants](https://likumi.lv/ta/id/55567#p13)), kā arī adresāta mantisko stāvokli. Lēmuma piespiedu izpildes gadījumā atbildīgajai ministrijai ir jāņem vērā ieguvums, kādu komersants varētu gūt vai ir ieguvis, neievērojot Likuma prasības, kā arī Ministru kabineta 2017.gada 25.aprīļa noteikumu Nr.221 “Noteikumi par kārtību, kādā tiek veiktas iemaksas energoefektivitātes fondos, un to apmēru, kā arī energoefektivitātes fonda līdzekļu izmantošanu” 2.punktu, kas nosaka, ka iemaksas valsts energoefektivitātes fondā ir 70 *euro* par vienu neiegūto enerģijas ietaupījumu megavatstundu.  Saskaņā ar MK noteikumiem Nr.226, EPS atbildīgās puses ir elektroenerģijas tirgotāji, kuru pārdotais elektroenerģijas apjoms ir lielāks par 10 GWh un atbilstoši pieejamai informācijai, EPS atbildīgās puses kritērijiem atbilst 13 elektroenerģijas tirgotāji, no kuriem MK noteikumu Nr.226 prasības ir izpildījuši 9 komersanti.  **Energoaudits lielajos uzņēmumos**  Likumprojekta 3.pantā ir iekļauts priekšlikums 10.panta otro daļu papildināt ar nosacījumu lielo uzņēmumu izslēgšanai no lielo uzņēmumu saraksta, kas līdz šim Likumā nebija iekļauts. Uzņēmums tiek izslēgts no lielo uzņēmumu saraksta gadījumā, ja tas neatbilst lielā uzņēmuma kritērijiem divos pārskata periodos pēc kārtas. Minētā norma ir saskaņota ar Likuma 10.panta otrajā daļā iekļauto nosacījumu, ka uzņēmums tiek iekļauts lielo uzņēmumu sarakstā, ja tas divos pārskata periodos pēc kārtas atbilst lielā uzņēmuma kritērijiem. Likuma prasības attiecībā uz obligāta energoaudita veikšanu, attiecas tikai uz tiem lielajiem uzņēmumiem, kuri ir iekļauti EM tīmekļa vietnē publicētajā lielo uzņēmumu sarakstā. Pēc izslēgšanas no lielo uzņēmumu saraksta, uzņēmumam vairs nav jāpilda Likuma 10.panta piektajā un sestajā daļā noteiktās prasības par obligāta, regulāra energoaudita veikšanu vai sertificētas energopārvaldības sistēmas ieviešanu vai sertificētas vides sistēmas papildināšanu. Tomēr arī pēc izslēgšanas no lielo uzņēmumu saraksta, uzņēmumam saglabājas pienākums noteiktu laika periodu ziņot par ieviestajiem energoefektivitātes pasākumiem un iegūto enerģijas ietaupījumu, kas iekļauts priekšlikumā Likumprojekta 3.pantā.  Likumā nav noteikts pienākuma ziņot par iegūtajiem enerģijas ietaupījumiem ilgums nedz lielajiem uzņēmumiem, nedz lielajiem elektroenerģijas patērētājiem. Tā kā no komersantiem tika saņemti jautājumi par to, cik ilgi saglabājas pienākums ziņotpar sasniegtajiem enerģijas ietaupījumiem, tad ar Likumprojekta 3. un 4.pantu paredzēts papildināt Likuma 10.pantu ar devīto daļu un 12.pantu ar vienpadsmito daļu, nosakot ziņošanas pienākuma ilgumu abos gadījumos – četru gadu garumā, kas atbilst intervālam starp diviem energoauditiem**;**  visu sertificētas energopārvaldības sistēmas darbības laiku, ņemot vēra, ka sertificētas energopārvaldības sistēmas sertificēšanas prasībās ir noteikts katru gadu sagatavot enerģijas ietaupījumu pārskatu. Nosakot minēto normu, ir ņemta vērā Likuma 10.panta astotajā daļā noteiktā norma, ka lielais uzņēmums ievieš vismaz trīs energoauditā vai 10.panta sestajā daļā minētās sertificētas energopārvaldības sistēmas vai sertificētas vides pārvaldības sistēmas ietvaros ierosinātos energoefektivitātes uzlabošanas pasākumus ar vislielāko novērtēto enerģijas ietaupījumu vai ekonomisko atdevi, kā arī Likuma 12.panta septītajā daļā noteiktā norma, ka lielais elektroenerģijas patērētājs energopārvaldības sistēmas vai papildinātās vides pārvaldības sistēmas ietvaros ievieš vismaz trīs tajā ieteiktos energoefektivitātes uzlabošanas pasākumus ar vislielāko novērtēto enerģijas ietaupījumu vai ekonomisko atdevi. Minētās normas parāda, ka ierosinātie energoefektivitātes uzlabošanas pasākumi ar vislielāko novērtēto enerģijas ietaupījumu vai ekonomisko atdevi ir tieši izrietoši no Likuma 10.panta piektajā daļā minētajiem energoauditiem vai šā panta sestajā daļā minētās sertificētas energopārvaldības sistēmas vai sertificētas vides pārvaldības sistēmas vai Likuma 12.panta otrās vai trešās daļas prasībām. Līdz ar to gadījumos, ja komersants ir zaudējis lielā uzņēmuma vai lielā elektroenerģijas patērētāja statusu, ir nepieciešams ziņot par esošā energoaudita, energopārvaldības sistēmas vai papildinātas vides pārvaldības sistēmas rezultātā  ieviestajiem energoefektivitātes pasākumiem un tajos iegūto enerģijas ietaupījumu. Jāņem vērā, ka ievesto prasību mērķis ir energoefektivitātes paaugstināšana un valsts obligātā energoefektivitātes mērķa izpilde, kam nepieciešams uzskaitīt konkrētos pasākumos gūto ietaupījumu.   Minēto komersantu sasniegtie enerģijas ietaupījumi tiek ieskaitīti obligātā valsts energoefektivitātes mērķa izpildē. Likuma 10.panta septītajā daļā un 12.panta piektajā daļā minētā ziņošanas kārtība ir noteikta ar Ministru kabineta 2016.gada 11.oktobra noteikumiem Nr.668 “Energopārvaldības monitoringa un piemērojamā energopārvaldības sistēmas standarta noteikumi” (turpmāk – MK noteikumi Nr.668). Saistībā ar grozījumu pieņemšanu Ministru kabineta noteikumos Nr.487 ”Uzņēmumu energoaudita noteikumi”, Ministru kabineta 2018.gada 12.jūnija sēdes protokollēmuma (prot.Nr.28, 1.§.) 2.punktā tika noteikts, ka EM ir jāizvērtē nepieciešamību savstarpēji saskaņot Likuma un Ēku energoefektivitātes likuma normas, novēršot to iespējamās kolīzijas, un ekonomikas ministram līdz 2019.gada 1.septembrim iesniegt Ministru kabinetā attiecīgus tiesību aktu projektus, Likumprojekta 3.pantā ir iekļauta norma papildināt Likuma 10.pantu ar jaunu 4.1 daļu, kurā norādīts, kuros gadījumos energoauditu lielajos uzņēmumos ir tiesīgs veikt neatkarīgs eksperts ēku energoefektivitātes jomā.Praksē vairākkārtīgi no lielo uzņēmumu puses ir izskanējis jautājums par to, līdz kādam termiņam ir jāveic otrs obligātais energoaudits, jo Likumā tāds nav noteikts.Lai nodrošinātu, ka Likuma norma pilnībā atbilst Eiropas Parlamenta un Padomes 2012.gada 25.oktobra Direktīvas 2012/27/ES par energoefektivitāti, ar ko groza Direktīvas 2009/125/EK un 2010/30/ES un atceļ Direktīvas 2004/8/EK un 2006/32/EK (turpmāk – Direktīva 2012/27/ES) 8.panta 4.punktā noteiktajam, Likumprojekta 3.pantā iekļauta norma aizstāt Likuma 10.panta piektajā daļā vārdus “reizi četros gados” ar vārdiem “četru gadu laikā pēc dienas, kad apstiprināts iepriekšējais uzņēmuma energoaudita pārskats.” Kopumā 791 lielie uzņēmumi un lielie elektroenerģijas patērētāji ir iesnieguši EM pirmos obligātos energoauditus vai ziņojuši par sertificētas energopārvaldības sistēmas ieviešanu. Vairākos gadījumos uzņēmumu energoauditori ir norādījuši, ka objektīvu apstākļu dēļ (piemēram, nesen veikta ražošanas ēkas renovācija vai nomainītas enerģiju patērējošas ražošanas iekārtas vai to daļas, nomainīts uzņēmuma autoparks) energoaudita pārskatos ir iespējams identificēt tikai vienu vai divus energoefektivitātes uzlabošanas pasākumus ar ekonomisko atdevi vai lielu novērtēto enerģijas ietaupījumu. Lai ņemtu vērā esošo situāciju, Likumprojekta 3. un 4.pantā ir iekļauta norma, kas nosaka, ka minētajā gadījumā lielajam uzņēmumam vai lielajam elektroenerģijas patērētājam ir jāievieš visus uzņēmumu energoauditora ieteiktos energoefektivitātes uzlabošanas pasākumus.  Saistībā ar obligāto energoauditu veikšanas pienākumu, EM ir saņēmusi jautājumus gan no lielajiem uzņēmumiem, gan lielajiem elektroenerģijas patērētājiem, kuri plāno vai jau ir uzsākuši ražošanas vai pakalpojumu sniegšanas ēku rekonstrukciju vai veco ēku nojaukšanu un jaunu būvēšanu. Šajos gadījumos veikt energoauditu rekonstruējamā vai nojaucamā ēkā ir nepamatoti. Ar Likumprojekta 3. un 4.pantu ir paredzēts papildināt Likuma 10.pantu ar desmito un vienpadsmito daļu, bet 12.pantu – ar 6.1 un 6.2 daļu, kas nosaka, kā, ņemot vērā normatīvo aktu prasības ēku energoefektivitātes aprēķina metodes un ēku energosertifikācijas jomā, uzņēmumam rīkoties minētajos gadījumos.  Likumā nav noteikta iespēja atbildīgajai ministrijai pieņemt lēmumu par pienākumu lielajam uzņēmumam nodrošināt Likuma 10.panta piektās daļas prasību izpildi noteiktā termiņā. Ar Likumprojekta 3.pantu ir paredzēts papildināt Likuma 10.pantu ar divpadsmito daļu, kas nosaka – ja atbildīgā ministrija konstatē, ka lielais uzņēmums nav izpildījis šā likuma 10.panta piektās daļas prasības, ministrija pieņem lēmumu par pienākumu atbildīgajai pusei noteiktā termiņā nodrošināt minēto likuma prasību izpildi. Gadījumos, kad lielais uzņēmums nepilda 10.panta divpadsmitajā daļā minēto lēmumu, atbildīgā ministrija veic lēmuma piespiedu izpildi APL noteiktajā kārtībā.  APL 370.pants “Adresātam uzliktā piespiedu nauda” nosaka tiesības adresātam (fiziskai vai juridiskai personai vai šo personu apvienībai) uzlikt piespiedu naudu. Piespiedu naudu var uzlikt atkārtoti, līdz adresāts – lielais uzņēmums - izpilda Likuma 10.panta piektās daļas prasības (Likumprojekta 3.pants). Atkārtoti piespiedu naudu var uzlikt ne agrāk kā septiņas dienas pēc iepriekšējās reizes, ja adresāts šo septiņu dienu laikā joprojām nav izpildījis vai nav pārtraucis attiecīgo darbību.  APL 370.panta trešajā daļā ir noteikts, ka minimālā piespiedu nauda ir 50 *euro*, maksimālā piespiedu nauda fiziskajai personai ir 5000 *euro*, bet juridiskajai personai — 10 000 *euro*. Nosakot piespiedu naudas summu un izpildi, iestāde ievēro samērīguma principu (APL [13. pants](https://likumi.lv/ta/id/55567#p13)), kā arī adresāta mantisko stāvokli.  Lēmuma piespiedu izpildes gadījumā atbildīgajai ministrijai ir jāņem vērā ieguvums, kādu komersants varētu gūt vai ir ieguvis, neievērojot Likuma prasības, kā arī MK noteikumu Nr.202 prasības attiecībā uz energoefektivitātes nodevas apmēru.  2016.gadā lielo uzņēmumu sarakstā bija 231 komersants, un par obligātā energoaudita veikšanu līdz 2019.gada aprīlim ir ziņojuši 220 lielie uzņēmumi. Atbilstoši EM pieņemtajiem lēmumiem, 5 lielie uzņēmumi, kas vienlaicīgi ir arī lielie elektroenerģijas patērētāji un nav izpildījuši Likumā noteiktās prasības, ir nomaksājuši energoefektivitātes nodevu. Vidējais nomaksātās nodevas apmērs vienam uzņēmumam ir 37,8 tūkst. *euro*.  **Energopārvaldības sistēma lielajiem elektroenerģijas patērētājiem**  Likuma 12.pantā ir noteikts, ka lielais elektroenerģijas patērētājs ir komersants, kura ikgadējais (kalendārā gada) elektroenerģijas patēriņš pārsniedz 500 MWh un sistēmas operatoram ir pienākums katru gadu nodrošināt atbildīgo ministriju ar lielā elektroenerģijas patērētāja statusam atbilstošu komersantu ikgadējiem elektroenerģijas galapatēriņa datiem. EM ir saņēmusi A/S “Sadales tīkls” informāciju par lielajiem elektroenerģijas patērētājiem par 2016. un 2017.gadu. Tomēr, kā norādīts A/S “Sadales tīkls” 2017.gada 6.decembra vēstulē Nr.30VD00-11/5198 “Slēdzot sistēmas pakalpojumu līgumu ar lietotāju, AS “Sadales tīkls” darbojas normatīvo aktu noteiktajās robežās, tas nozīmē, ka par lietotāju tiek iegūta tikai tā informācija, kas nepieciešama sistēmas pakalpojumu līguma noslēgšanai un sistēmas pakalpojumu un citu pakalpojumu sniegšanai [..]. A/S “Sadales tīkls” kā sistēmas operators ir atbildīgs par elektroenerģijas piegādi lietotājam līdz elektroietaišu piederības robežai. Uz elektroietaišu piederības robežas ir uzstādīts sistēmas operatora reģistrēts elektroenerģijas komercuzskaites mēraparāts, kas ir mērīšanas līdzeklis vai mērīšanas līdzekļu sistēma elektroenerģijas daudzuma un sistēmas pakalpojumu uzskaitei norēķinu vajadzībām, kā arī elektriskās slodzes lieluma fiksēšanai tirdzniecības intervālā. Sistēmas operatoram ir pienākums uzskaitīt lietotāju elektroenerģijas patēriņu un slodzes profilu atbilstoši tām tehniskajām iespējām, ko nodrošina lietotājam uzstādītais komercuzskaites mēraparāts. Pamatojoties uz minēto, AS “Sadales tīkls” var sniegt tikai minēto uzskaitīto informāciju (par lietotāja elektroenerģijas patēriņu un slodzes profilu, kas uzskaitīts ar elektroenerģijas komercuzskaites mēraparātu), bet nevar sniegt informāciju par elektroenerģijas lietošanu aiz tā elektroietaišu piederības robežām.”  Līdz ar to ir grūti, dažos gadījumos pat neiespējami, identificēt elektroenerģijas apakšlietotājus. Ņemot vērā reālo situāciju, kā arī, lai nepaaugstinātu administratīvo slogu, Likumprojekta 4.pantā ir paredzēts Likuma 12.panta pirmajā daļā noteikt divas izņēmumu grupas no lielo elektroenerģijas patērētāju saraksta:  1) sadales sistēmas operatori, kuri ir saņēmuši licenci elektroenerģijas sadalei Sabiedrisko pakalpojumu regulēšanas komisijā un ir iekļauti sadales sistēmas operatoru licenču sarakstā;  2) dzīvojamo namu pārvaldnieki, kuri ir reģistrējušies Būvniecības informācijas sistēmas Dzīvojamo māju pārvaldnieku reģistrā.  Pārējiem lielajiem elektroenerģijas patērētājiem, kuri ir noslēguši pakalpojumu līgumus ar AS “Sadales tīkls” vai citu sadales operatoru, atbilstoši Ministru kabineta 2017.gada 11.aprīļa noteikumu Nr.202 “Noteikumi par energoefektivitātes nodevas apmēru un tās aprēķināšanas, piemērošanas, maksāšanas un kontroles kārtību” (turpmāk – MK noteikumi Nr.202) 4.punkta prasībām līdz kārtējā gada 31.janvārim ir jāiesniedz EM energoauditora apstiprināta elektroenerģijas bilance, kas parāda apakšlietotājiem nodotās elektroenerģijas patēriņu. Līdz ar minētās bilances iesniegšanu, EM ir iespējams pārliecināties par apakšlietotājiem nodotās elektroenerģijas apjomu. Tā kā spēkā esošajos MK noteikumos Nr.202 nav noteikta vienota iesniedzamās elektroenerģijas bilances forma, tad Likumprojekta 4.pantā ir paredzēts papildināt Likuma 12.pantu ar 9.1 daļu, kas nosaka, ka kārtību, kādā uzņēmums iesniedz atbildīgajai ministrijai uzņēmuma elektroenerģijas patēriņa bilanci, nosaka normatīvie akti energoefektivitātes monitoringa jomā.  Likumprojekta 4.pantā ir paredzēts izteikt Likuma 12.panta piekto daļu jaunā redakcijā, kas nosaka, ka komersants līdz nākamā gada 1.decembrim no dienas, kad tas kļuvis par lielo elektroenerģijas patērētāju saskaņā ar šā panta pirmo daļu, veic pirmo energoauditu un pēc tam regulāri nodrošina kārtējo energoauditu četru gadu laikā pēc dienas, kad apstiprināts iepriekšējais uzņēmuma energoaudita pārskats.  Likuma 12.panta septītajā daļā noteiktā prasība ieviest vismaz trīs energoefektivitātes uzlabošanas pasākumus ar vislielāko novērtēto enerģijas ietaupījumu vai ekonomisko atdevi, attiecas tikai uz lielajiem elektroenerģijas patērētājiem, kuri ir ieviesuši energopārvaldības sistēmu vai papildinājuši vides pārvaldības sistēmu. Likumprojekta 4.pantā ir paredzēts papildināt Likuma 12.panta septīto daļu ar prasību ieviest vismaz trīs energoefektivitātes uzlabošanas pasākumus ar vislielāko novērtēto enerģijas ietaupījumu vai ekonomisko atdevi arī tiem lielajiem elektroenerģijas patērētājiem, kuri veic regulāru energoauditu. Likumā nav ietverta norma, kā jārīkojas gadījumā, ja lielais elektroenerģijas patērētājs kādā no gadiem ir zaudējis savu statusu, bet tad atkal to atguvis. Likumprojekta 4.pantā ir paredzēts papildināt Likuma 12.pantu ar 6.3 un 6.4 daļu, kas nosaka, kā lielajam elektroenerģijas patērētājam ir jārīkojas minētajā gadījumā. Jaunā norma neuzliek uzņēmumiem papildu administratīvo slogu.Likumprojekta 4.pantā paredzēts Likuma 12.panta devīto daļu izteikt jauna redakcija, nodrošinot, ka Likumā izmantojamā terminoloģija sakrīt ar Enerģētikas likuma 1.panta 44.punktā noteikto “sistēmas lietotāja “definīciju.Praksē vairākkārtīgi no lielo elektroenerģijas patērētāju puses ir izskanējis lūgums EM (atbildīgajai ministrijai) publicēt lielo elektroenerģijas patērētāju sarakstu. Likumā līdz šim nav noteikts pienākums atbildīgajai ministrijai veidot lielo elektroenerģijas patērētāju sarakstu. Šāda saraksta veidošanai jāizmanto atbilstoši Likuma 12.panta devītās daļas prasībām elektroenerģijas sistēmas operatora sniegtie elektroenerģijas patēriņa dati un sistēmas lietotāju sniegtā informācija par elektroenerģijas izlietojumu. Līdz ar lielo elektroenerģijas patērētāju saraksta izveidošanu un publicēšanu EM tīmekļa vietnē, Likuma 12. un 13.panta prasības attieksies tikai uz tiem komersantiem, kuri iekļauti minētajā sarakstā. **Energoefektivitātes monitorings**  Monitoringa sistēma ir veidota un darbojas kā visaptveroša ar energoefektivitātes politiku un mērķu sasniegšanu saistītās informācijas apkopošanas un analīzes sistēma, tostarp ietverot informāciju par obligātā enerģijas ietaupījuma mērķa izpildi (pasākumiem un to ietvaros sasniegto enerģijas ietaupījumu) un obligātā valsts ēku atjaunošanas mērķa - ik gadus 3% apjomā no energoneefektīvo ēku kopējās platības - izpildi (normatīvajos aktos noteiktām energoefektivitātes minimālajām prasībām neatbilstošo ēku sarakstu un ikgadējo atjaunoto platību).  Likumprojektā monitoringa sistēmas mērķis tiek papildināts ar atsauci uz Nacionālo enerģētikas un klimata plānu 2021.-2030.gadam,, kas aptvers Latvijas ilgtermiņa mērķus energoefektivitātes jomā. Tā kā pašreizējā monitoringa sistēmas regulējumā iztrūkst pienākums sistēmas ietvaros aprēķināt iegūtos enerģijas ietaupījumus, Likumprojekta 6.pantā ir paredzēts papildināt Likuma 15.panta otro daļu ar pienākumu energoefektivitātes monitoringa sistēmas ietvaros veikt minētos aprēķinus.  **Galalietotāju nodrošināšana ar informāciju, enerģijas patēriņa uzskaite**  Tā kā no 2018.gada 25.maija ir stājušās spēkā Eiropas Parlamenta un Padomes 2016.gada 27.aprīļa Regulas (ES) par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula), Likumprojekta 7.pantā iekļauta prasība svītrot Likuma 16.panta piekto daļu. Atbilstoši likuma “Par sabiedrisko pakalpojumu regulatoriem” 7.panta prasībām, Sabiedrisko pakalpojumu regulēšanas komisija (turpmāk – Regulators) uzrauga, lai sabiedrisko pakalpojumu sniegšanā regulējamās nozarēs tiktu ievērots šis likums, kā arī regulējamo nozaru speciālie normatīvie akti. Elektroenerģijas tirgus likuma 45.pantā ir noteikta elektroenerģijas tirgotāja atbildība un regulatora tiesības minētajam tirgotājam uzlikt soda naudu. Līdzīgi Enerģētikas likuma 103.pantā ir noteiktas regulatora tiesības uzlikt soda naudu dabasgāzes tirgotājam par šā likuma prasību nepildīšanu.  Ņemot vērā minēto, Regulatoram ir tiesības Administratīvā procesa likumā noteiktajā kārtībā lemt par pienākumu elektroenerģijas vai gāzes tirgotājam noteiktā termiņā nodrošināt Likuma 16.panta pirmās daļas prasību izpildi.  Attiecībā uz siltumenerģijas tirgotājiem, tiesības Administratīvā procesa likumā noteiktajā kārtībā lemt par pienākumu siltumenerģijas tirgotājam noteiktā termiņā nodrošināt Likuma 16.panta pirmās daļas prasību izpildi jānosaka Ministru kabineta 2008. gada 21.oktobra noteikumos Nr.876 “Siltumenerģijas piegādes un lietošanas noteikumi”.  Pašlaik regulatorā ir reģistrēti 28 gāzes, 78 elektroenerģijas un 79 siltumenerģijas tirgotāji, uz kuriem attiecas Likuma 16.panta pirmajā daļā noteiktais aizliegums par atsevišķas samaksas pieprasīšanu no galalietotāja par iespēju saņemt rēķinu, rēķinu informāciju un pieeju galalietotāja enerģijas patēriņa datiem.  **De minimis atbalsta piemērošana lauksaimniecības, zvejniecības un akvakultūras nozarē**  Praksē konstatēts, ka Likuma pārejas noteikumu 10.4 punktā nav minēta atsauce uz attiecīgajām Eiropas komisijas regulām, kas nosaka de minimis atbalsta piemērošanu lauksaimniecības, zvejniecības un akvakultūras nozarē. Lai nodrošinātu Likuma pārejas noteikumu 10.1 un 10.3 punktā minēto komercdarbības atbalstu lielajam elektroenerģijas patērētājam, kurš ir lauksaimniecības, zvejniecības vai akvakultūras nozares uzņēmums vai sniedz sniedz pakalpojumus ar vispārēju tautsaimniecisku nozīmi, Likumprojekta 9.pantā iekļauta atsauce uz Eiropas Komisijas regulām, kas nosaka de minimis atbalsta piemērošanu lauksaimniecības, zvejniecības un akvakultūras nozarē, kā arī attiecībā uz uzņēmumiem, kuri sniedz pakalpojumus ar vispārēju tautsaimniecisku nozīmi.  Komersanti, kas var pretendēt uz *de minimis* atbalstu Energoefektivtātes likuma ietvaros, pārstāv zemāk tabulā norādītās nozares. Tabulā atbalstāmo nozaru saraksts nav izsmeļošs un katrā gadījumā individuāli tiks vērtēts, kādai darbībai atbalsta pieteikumā *de minimis* atbalsts paredzēts un kuru *de minimis* regulējumu no likumprojekta 9.pantā izteiktās pārejas noteikumu 10.4panta redakcijas iespējams piemērot. Šobrīd identificēts viens komersants, kas, iespējams, atbalstam varētu pieteikties pēc Komisijas Regulas (ES) Nr. 360/2012 par Līguma par Eiropas Savienības darbību 107. un 108. panta piemērošanu *de minimis* atbalstam, ko piešķir uzņēmumiem, kuri sniedz pakalpojumus ar vispārēju tautsaimniecisku nozīmi. Lai pārliecinātos par minētā komersanta sniegto pakalpojumu vispārējo tautsaimniecisko nozīmi, EM 2019. gada 29. jūlijā nosūtīja vēstuli Finanšu ministrijai ar lūgumu apstiprināt komersanta sniegto pakalpojumu atbilstību minētajam statusam, uz ko saņēma 2019. gada 9. augusta atbildi.  Komisijas 2012. gada 25. aprīļa Regula (ES) Nr. 360/2012 par Līguma par Eiropas Savienības darbību 107. un 108. panta piemērošanu *de minimis* atbalstam, ko piešķir uzņēmumiem, kuri sniedz pakalpojumus ar vispārēju tautsaimniecisku nozīmi iekļaujama, lai neierobežotu konkrētas komersantu grupas iespēju pieteikties atbalstam, jo piešķiramais atbalsts paredzēts visiem komersantiem, kas likuma 12. panta prasības izpildījuši ar nokavēšanos – t.i., nevis līdz 2018. gada 1. aprīlim, bet līdz 2019. gada 15. maijam. Likumā nav paredzēts atbalsts uzņēmumiem, kuri 12. panta prasības izpildījuši ar nokavēšanos pēc 2019.gada 15.maija.   |  |  | | --- | --- | | **NACE** | **Pārstāvētā nozare** | | 322 | Lauksaimniecība, mežsaimniecība un zivsaimniecība | | 5610 | Izmitināšana un ēdināšanas pakalpojumi | | 6820 | Operācijas ar nekustamo īpašumu | | 3600 | Ūdens apgāde; notekūdeņu, atkritumu apsaimniekošana un sanācija | | 220 | Lauksaimniecība, mežsaimniecība un zivsaimniecība | | 9311 | Citi pakalpojumi | | 2932 | Apstrādes rūpniecība | | 311 | Lauksaimniecība, mežsaimniecība un zivsaimniecība | | 4631 | Vairumtirdzniecība un mazumtirdzniecība; automobiļu un motociklu remonts | | 3511 | Elektroenerģija, gāzes apgāde, siltumapgāde un gaisa kondicionēšana | | 4621 | Vairumtirdzniecība un mazumtirdzniecība; automobiļu un motociklu remonts | | 4711 | Vairumtirdzniecība un mazumtirdzniecība; automobiļu un motociklu remonts | | 4211 | Būvniecība | | 1623 | Apstrādes rūpniecība | | 3530 | Elektroenerģija, gāzes apgāde, siltumapgāde un gaisa kondicionēšana | | 149 | Lauksaimniecība, mežsaimniecība un zivsaimniecība | | 2812 | Apstrādes rūpniecība | | 1621 | Apstrādes rūpniecība | | 5510 | Izmitināšana un ēdināšanas pakalpojumi | | 5224 | Transports un uzglabāšana | | 1091 | Apstrādes rūpniecība | | 1610 | Apstrādes rūpniecība | | 4711 | Vairumtirdzniecība un mazumtirdzniecība; automobiļu un motociklu remonts | | 5224 | Transports un uzglabāšana | | 1812 | Apstrādes rūpniecība | | 5510 | Izmitināšana un ēdināšanas pakalpojumi | | 9104 | Māksla, izklaide un atpūta | | 1610 | Apstrādes rūpniecība | | 6820 | Operācijas ar nekustamo īpašumu | | 6832 | Operācijas ar nekustamo īpašumu | | 3530 | Elektroenerģija, gāzes apgāde, siltumapgāde un gaisa kondicionēšana | | 5510 | Izmitināšana un ēdināšanas pakalpojumi | | 1610 | Apstrādes rūpniecība | | 9311 | Citi pakalpojumi | | 1039 | Apstrādes rūpniecība | | 1107 | Apstrādes rūpniecība | | 113 | Lauksaimniecība, mežsaimniecība un zivsaimniecība | | 3109 | Apstrādes rūpniecība | | 1629 | Apstrādes rūpniecība | | 2361 | Apstrādes rūpniecība | | 5210 | Transports un uzglabāšana | | 150 | Lauksaimniecība, mežsaimniecība un zivsaimniecība | | 141 | Lauksaimniecība, mežsaimniecība un zivsaimniecība | | 892 | Ieguves rūpniecība un karjeru izstrāde | | 1051 | Apstrādes rūpniecība | | 4211 | Būvniecība | | 1431 | Apstrādes rūpniecība | | 1431 | Apstrādes rūpniecība | | 149 | Lauksaimniecība, mežsaimniecība un zivsaimniecība | | 2572 | Apstrādes rūpniecība | | 3530 | Elektroenerģija, gāzes apgāde, siltumapgāde un gaisa kondicionēšana | | 1729 | Apstrādes rūpniecība | | 5224 | Transports un uzglabāšana | | 6820 | Operācijas ar nekustamo īpašumu | | 1105 | Apstrādes rūpniecība | | 1610 | Apstrādes rūpniecība | | 1011 | Apstrādes rūpniecība | | 1610 | Apstrādes rūpniecība | | 1020 | Apstrādes rūpniecība | | 2511 | Apstrādes rūpniecība | | 3530 | Elektroenerģija, gāzes apgāde, siltumapgāde un gaisa kondicionēšana | | 3530 | Elektroenerģija, gāzes apgāde, siltumapgāde un gaisa kondicionēšana | | 111 | Lauksaimniecība, mežsaimniecība un zivsaimniecība | | 2511 | Apstrādes rūpniecība | | 4211 | Būvniecība | | 113 | Lauksaimniecība, mežsaimniecība un zivsaimniecība | | 892 | Ieguves rūpniecība un karjeru izstrāde | | 4211 | Būvniecība | | 1623 | Apstrādes rūpniecība | | 311 | Lauksaimniecība, mežsaimniecība un zivsaimniecība | | 6820 | Operācijas ar nekustamo īpašumu | | 1610 | Apstrādes rūpniecība | | 6820 | Operācijas ar nekustamo īpašumu | | 1071 | Apstrādes rūpniecība | | 3109 | Apstrādes rūpniecība | | 812 | Ieguves rūpniecība un karjeru izstrāde | | 141 | Lauksaimniecība, mežsaimniecība un zivsaimniecība | | 1051 | Apstrādes rūpniecība | | 892 | Ieguves rūpniecība un karjeru izstrāde | | 4711 | Vairumtirdzniecība un mazumtirdzniecība; automobiļu un motociklu remonts | | 8621 | Veselība un sociālā aprūpe | | 141 | Lauksaimniecība, mežsaimniecība un zivsaimniecība | | 150 | Lauksaimniecība, mežsaimniecība un zivsaimniecība | | 8610 | Veselība un sociālā aprūpe | | 1610 | Apstrādes rūpniecība | | 4752 | Vairumtirdzniecība un mazumtirdzniecība; automobiļu un motociklu remonts | | 8610 | Veselība un sociālā aprūpe | | 5610 | Izmitināšana un ēdināšanas pakalpojumi | | 146 | Lauksaimniecība, mežsaimniecība un zivsaimniecība | | 1013 | Apstrādes rūpniecība | | 1041 | Apstrādes rūpniecība | | 1610 | Apstrādes rūpniecība | | 150 | Lauksaimniecība, mežsaimniecība un zivsaimniecība | | 6820 | Operācijas ar nekustamo īpašumu | | 150 | Lauksaimniecība, mežsaimniecība un zivsaimniecība | | 9200 | Māksla, izklaide un atpūta | | 4662 | Vairumtirdzniecība un mazumtirdzniecība; automobiļu un motociklu remonts | | 8690 | Veselība un sociālā aprūpe | | 6820 | Operācijas ar nekustamo īpašumu | | 5610 | Izmitināšana un ēdināšanas pakalpojumi | |
| 3. | Projekta izstrādē iesaistītās institūcijas un publiskas personas kapitālsabiedrības | EM |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | EPS atbildīgās puses, lielie uzņēmumi, elektroenerģijas, gāzes un siltumenerģijas tirgotāji |
| 2. | Tiesiskā regulējuma ietekme uz tautsaimniecību un administratīvo slogu | Tiesiskajam regulējumam prognozējama pozitīva ietekme uz tautsaimniecību. Likumprojektā ietvertās normas sakārtos līdz šim strīdīgās vai neskaidrās Likuma normas. Likumprojektā ietvertā atbildība par prasību neievērošanu ir samērīga, efektīva un preventīva un kopumā veicinās valsts obligātā gala enerģijas ietaupījuma mērķa sasniegšanu. Likumprojekta 3. un 4. pantā noteiktās normas, proti, grozījumi Likuma 6.panta (10) daļā un 10. panta (13) daļā ietekmēs EPS atbildīgās puses un lielos uzņēmumus kuri nepilda Likumā un normatīvajos aktos par energoefektivitātes pienākuma shēmu noteiktās prasības.  Administratīvais slogs palielināsies lielajiem uzņēmumiem un lielajiem elektroenerģijas patērētājiem, izpildot likumā noteiktās prasības attiecībā uz ziņošanu energoefektivitātes monitoringa sistēmā, kas likumprojektā ir noteikta četrus gadus. Administratīvais slogs palielināsies arī atbildīgajai iestādei, saņemot un apstrādājot uzņēmumu sniegtos ziņojumus. |
| 3. | Administratīvo izmaksu monetārs novērtējums | Aprēķins ietver administratīvo izmaksu monetāro novērtējumu par pienākumiem, kas radīsies lielajiem uzņēmumiem un lielajiem elektroenerģijas patērētājiem, izpildot likumā noteiktās prasības attiecībā uz ziņošanu energoefektivitātes monitoringa sistēmā, kā arī par administratīvajām izmaksām, kas radīsies atbildīgajai iestādei, saņemot un apstrādājot uzņēmumu sniegtos ziņojumus (likumprojekta 3. un 4. pantā paredzētie pienākumi, proti, grozījumi Likuma 10. panta (9), (10) un (12) daļās, kā arī 12. panta (11) un (12) daļās. ) , kā arī veidojot valsts ēku sarakstu (likumprojekta 6.pantā iekļautās prasības attiecībā uz Likuma 15.panta papildināšanu ar piekto daļu).   1. Administratīvā sloga aprēķins privātajam sektoram:   C = (f x l) x (n x b), kur  **C** – sankciju piemērošanas atbilstības izmaksas;  **f** – stundas samaksas likme privātajā sektorā – aprēķināta, dalot vidējo mēneša algu privātajā sektorā (pēc Centrālās statistikas pārvaldes tīmekļvietnes [www.csb.gov.lv](http://www.csb.gov.lv) datiem 2018.gada 3.ceturksnī tā bija 991,00 *euro* mēnesī) ar Darba likuma 131.panta pirmajā daļā minēto normālo darba laiku (40 stundas nedēļā x 4 = 160 stundas mēnesī) = **6,20 *euro* stundā**;  **l** – laika patēriņš, kas nepieciešams, lai izpildītu likumā noteiktās prasības attiecībā uz ziņošanu energoefektivitātes monitoringa sistēmā (informācijas apkopošana un Ministru kabineta 2016.gada 11.oktobra noteikumu Nr.668 “Energoefektivitātes monitoringa un piemērojamā energopārvaldības sistēmas standarta noteikumi” 2.pielikuma aizpildīšana) – **8 stundas**;  **n** – komersantu skaits, uz ko attiecas projektā paredzētās prasības – **1200 komersanti** (pieņēmums, ka gadā vidēji ziņos aptuveni 200 lielie uzņēmumi un 1000 lielie elektroenerģijas patērētāji);  **b** – ziņošanas biežums – **1 reizi**/ gadā.  Aprēķins:  **C = (6,20x 8) x (1200 x 1) = 59 520 *euro***   1. Administratīvā sloga aprēķins atbildīgajai valsts pārvaldes iestādei:   a)administrēšanas izmaksas par ziņošanas prasību piemērošanu  C = (f x l) x (n x b), kur  **C** – ziņošanas prasību piemērošanas administrēšanas izmaksas;  **f** – stundas samaksas likme sabiedriskajā sektorā – aprēķināta, dalot vidējo mēneša algu sabiedriskajā sektorā (pēc Centrālās statistikas pārvaldes tīmekļvietnes [www.csb.gov.lv](http://www.csb.gov.lv) datiem 2018.gadā tā bija 1032,00 *euro* mēnesī) ar Darba likuma 131.panta pirmajā daļā minēto normālo darba laiku (40 stundas nedēļā x 4 = 160 stundas mēnesī) = **6,45 *euro* stundā**;  **l** – laika patēriņš, kas nepieciešams, lai energoefektivitātes monitoringa sistēmā reģistrētu vienu komersanta iesniegto ziņojumu – **4 stundas**;  **n** – komersantu skaits, uz ko attiecas projektā paredzētās prasības – **1200 komersanti** (pieņēmums, ka gadā vidēji ziņos aptuveni 200 lielie uzņēmumi un 1000 lielie elektroenerģijas patērētāji);  **b** – ziņojumu saņemšanas biežums – **1 reizi** |
| 4. | Atbilstības izmaksu monetārs novērtējums | Nav |
| 5. | Cita informācija | Nav |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2019 | | Turpmākie trīs gadi (*euro*) | | | | |
| 2020 | | 2021 | | 2022 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021.gadam | izmaiņas, salīdzinot ar vidēja termiņa budžeta ietvaru 2021. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | Nav precīzi aprēķināms | 0 | Nav precīzi aprēķināms | 0 | Nav precīzi aprēķināms | Nav precīzi aprēķināms |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | Nav precīzi aprēķināms | 0 | Nav precīzi aprēķināms | 0 | Nav precīzi aprēķināms | Nav precīzi aprēķināms |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | Nav precīzi aprēķināms | 0 | Nav precīzi aprēķināms | 0 | Nav precīzi aprēķināms | Nav precīzi aprēķināms |
| 3.1. valsts pamatbudžets | 0 | Nav precīzi aprēķināms | 0 | Nav precīzi aprēķināms | 0 | Nav precīzi aprēķināms | Nav precīzi aprēķināms |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X | 0 | 0 |
| 5. Precizēta finansiālā ietekme | X | 0 | X | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) |  | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar | | | | | | |
| 8. Cita informācija | Valsts budžetam var rasties ieņēmumi no piemērotajām sankcijām:   1. **Lielajiem komersantiem, kuri nepilda Likuma 10.panta (5) daļas prasības.** Prakse parāda, ka komersanti, kuri atbilst lielā uzņēmuma statusam pēc 2016.gada datiem, 95% gadījumu savlaicīgi pilda Likumā noteikto prasību par obligāta, regulāra energoaudita veikšanu. Šobrīd nav indikāciju par to, kāds skaits lielo uzņēmumu turpmāk nepildīs minētās prasības, tomēr EM sagaida, ka Likuma prasību izpildes % būs augsts; 2. **EPS atbildīgajām pusēm – elektroenerģijas tirgotājiem kuri nebūs izstrādājuši energoefektivitātes uzlabošanas pasākumu plānu un to iesnieguši atbildīgajā ministrijā.** Līdz šim vairāki elektroenerģijas tirgotāji, kuri atbilda EPS atbildīgās puses kritērijiem minētos plānus nav izstrādājuši un iesnieguši. Līdz ar to pēc Likuma grozījumu stāšanās spēkā EM būs jāpieņem lēmums par pienākumu atbildīgajai pusei nodrošināt minēto prasību izpildi. Tomēr šobrīd nav iespējams prognozēt, vai un cik elektroenerģijas tirgotāju varētu nepildīt EM lēmumu par likumā noteikto prasību izpildi.   Ņemot vērā minēto, EM nevar prognozēt cik lieli būs ieņēmumi valsts budžetā no APL 370.panta trešajā daļā noteiktās piespiedu naudas iekasēšanas - minimālā piespiedu nauda ir 50 *euro*, bet maksimālā juridiskajai personai — 10 000 *euro*. | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Likumprojekta nepieciešamību nosaka Direktīvas 2012/27/ES 28. panta 1. punkts, kurā paredzēts, ka normatīvajiem un administratīvajiem aktiem, kas vajadzīgi, lai izpildītu Direktīvas 2012/27/ES prasības, jāstājas spēkā līdz 2014. gada 5. jūnijam. |
| 2. | Citas starptautiskās saistības | Projekts šo jomu neskar |
| 3. | Cita informācija | Nav |

|  |  |  |  |
| --- | --- | --- | --- |
| **1. tabula Tiesību akta projekta atbilstība ES tiesību aktiem** | | | |
| Attiecīgā ES tiesību akta datums, numurs un nosaukums | Eiropas Parlamenta un Padomes 2012. gada 25. oktobra Direktīva 2012/27/ES par energoefektivitāti, ar ko groza Direktīvas 2009/125/EK un 2010/30/ES un atceļ Direktīvas 2004/8/EK un 2006/32/EK (Direktīva 2012/27/ES) | | |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji. Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā. Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības. Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu. Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Direktīvas 2012/27/ES 13.pants | Likumprojekta 2.pants – papildināt Likumu ar 6.panta desmito daļu;  Likumprojekta 3.pants – papildināt Likuma 10.pantu ar trīspadsmito daļu;  Administratīvā procesa likums;  Sabiedrisko pakalpojumu regulēšanas komisijas padomes 2017.gada 9.marta lēmums Nr.1/6 “Noteikumi par informāciju elektroenerģijas un dabasgāzes galalietotājiem”; | Pārņemts pilnībā | Neparedz stingrākas prasības |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Projekts šo jomu neskar | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar | | |
| Cita informācija | Nav | | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Likumprojekts saskaņā ar Ministru kabineta 2009. gada 25. augusta noteikumu Nr. 970 “Sabiedrības līdzdalības kārtība attīstības plānošanas procesā” 13. un 14. punktu tika ievietots sabiedriskajai apspriešanai EM un MK tīmekļvietnē. Sabiedriskā apspriešana noslēdzās 2019.gada 3.janvārī.  tika ievietots sabiedriskajai apspriešanai EM tīmekļvietnē. Sabiedriskā apspriešana noslēdzās 2019.gada 3.janvārī.  Likumprojekta izstrādāšanas laikā notika vairākas tikšanās ar Latvijas Tirdzniecības un rūpniecības kameras pārstāvjiem par atsevišķiem Likumprojektā iekļautajiem jautājumiem. Ekonomikas ministrija 2018.organizēja četrus reģionālos seminārus, kuros informēja par Likuma prasībām, kā arī aicināja informēt par praksē konstatētajām Likuma piemērošanas problēmām un iesniegt ierosinājumus Likuma normu uzlabošanai. Semināros izteiktie komersantu konstruktīvie priekšlikumi ir ņemti vērā. |
| 2. | Sabiedrības līdzdalība projekta izstrādē | Sabiedrība varēja iepazīties ar Likumprojektu EM mājaslapā un izteikt par to viedokli.  2018.gada laikā Latvijas reģionos tika organizēti četri semināri “Uzņēmumu energoefektivitāte. Prasības un finansējums”. Kopumā semināros piedalījās vairāk nekā 100 dalībnieku. Semināru laikā uzņēmējiem tika dota iespēja izteikt ierosinājumus Energoefektivitātes likuma prasību pilnveidošanai.  Likumprojekta izstrādāšanas laikā notika vairākas tikšanās ar Latvijas Tirdzniecības un rūpniecības kameras pārstāvjiem par atsevišķiem Likumprojektā iekļautajiem jautājumiem. |
| 3. | Sabiedrības līdzdalības rezultāti | Sabiedriskās apspriešanas laikā par likumprojektu netika saņemti ierosinājumi vai papildinājumi. Likumprojektā ir iekļauti komersantu priekšlikumi, kas izteikti, komersantiem sazinoties ar Ekonomikas ministriju par viņus interesējošiem jautājumiem saistībā ar Energoefektivitātes likuma prasību ievērošanu. |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | EM |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Likumprojektā iekļautie nosacījumi var radīt ietekmi uz pārvaldes funkcijām, tomēr tas neietekmēs institucionālo sistēmu.  Likumprojektā iekļauto nosacījumu izpildei nav nepieciešams veidot jaunas institūcijas, likvidēt vai reorganizēt esošās institūcijas. |
| 3. | Cita informācija | Nav |

Ekonomikas ministrs R. Nemiro

Vīza:

Valsts sekretārs Ē. Eglītis

Ozoliņa 67013175

inguna.ozolina@em.gov.lv